Міністр абароны Расійскай Федэрацыі дакладвае Вярхоўнаму галоўнакамандуючаму Узброенымі сіламі Расійскай Федэрацыі пра аварыю на падлодцы. Масква, Крэмль, 2 ліпеня 2019 года
1 ліпеня 2019 года на атамным глыбакаводным апараце АС-31 (па іншых крыніцах АС-12) «Лашарык», што знаходзіўся на палігоне баявой падрыхтоўкі Паўночнага флоту Расіі ў раёне Кольскага заліва Баранцавага мора, адбылося ўзгаранне, якое прывяло да гібелі 14 маракоў.

Падводны апарат
---------------

Навукова-даследчы глыбакаводны апарат прызначаны для вывучэння прыдоннай прасторы і дна Сусветнага акіяна ў інтарэсах Ваенна-марскога флоту Расіі. Па афіцыйных даных ён не нёс узбраення і мог апускацца на глыбіню да 6000 метраў, экіпаж складаў 25 чалавек. Пры гэтым Пентагон заяўляў, што АС-31 з’яўляўся дыверсійным апаратам, які мог выкарыстоўвацца для разбурэння падводнай інфраструктуры. Станцыя была спушчаная на ваду ў жніўні 2003 года. «Лашарык» уваходзіў у склад Галоўнага ўпраўлення глыбакаводных даследаванняў Мінабароны Расіі, вядомага як «Падводная разведка», і падпарадкоўваўся непасрэдна міністру абароны краіны.

Як меркаваў Ваенна-марскі інстытут ЗША, атамная глыбакаводная станцыя АС-31 «Лашарык» прызначалася для разгортвання ў Паўночнай Атлантыцы. Амерыканская экспертная арганізацыя пісала, што «аварыя адбылася падчас летняга перыяду эксплуатацыі лодак Галоўнага ўпраўлення глыбакаводных даследаванняў Мінабароны Расіі, што папярэднічаюць работам па разгортванні ў Паўночнай Атлантыцы. Рэсурс *The Barents Observer* удакладняў, што АС-31 «Лашарык» мог «транспартаваць невялікія прылады для ваенных мэтаў, прызначаныя для размяшчэння на марскім дне».

Узгаранне
---------

Паводле афіцыйнай версіі ўзгаранне адбылося ў ходзе правядзення вымярэнняў рэльефу дна.

> 
>  Дзякуючы своечасовым, самаадданым і разумным дзеянням падводнікі цаной сваіх жыццяў ліквідавалі ачаг узгарання, выратавалі сваіх таварышаў і глыбакаводных апарат. — Міністэрства абароны Расійскай Федэрацыі
> 
> 

Пажар узнік у адным з адсекаў. Пасля гэтага адбылася серыя выбухаў, якую адчулі на лодцы-носьбіце БС-136 «Арэнбург»  (руск.) (бел. — апарат у гэты момант знаходзіўся ў працэсе стыкоўкі з ёю.

Па даных расійскага выдання «Коммерсант», трагічныя падзеі пачалі развівацца падчас стыкоўкі станцыі з лодкай-носьбітам. Менавіта тады на борце АС-31 у акумулятарным адсеку з’явіўся дым. Камандзір загадаў праверыць дыхальныя апараты і перайсці на носьбіт усім, хто не будзе задзейнічаны у барацьбе за жывучасць. У выніку борт АС-31 пакінулі шэсць чалавек, а дзесяць афіцэраў-гідранаўтаў засталіся на станцыі, працягнуўшы барацьбу за жывучасць карабля. Пазней агляд дастаўленага на базу АС-31 паказаў, што гідранаўты патрацілі ўсе сродкі пажаратушэння, якія былі на борце. Пасля таго як некаторыя падводнікі пачалі губляць прытомнасць, камандзір АС-31 запытаў у камандзіра лодкі-носьбіта дазволу эвакуявацца на носьбіт. Каб дапамагчы ім падняцца з АС-31 у носьбіт, у шлюзавай прыладзе іх сустракалі чацвёра гідранаўтаў з другога экіпажа. У момант падрыхтоўкі экіпажа да эвакуацыі адбыўся выбух, які забраў жыцці ўсіх чатырнаццаці маракоў. Пазней эксперты ўстанавілі, што выбухнула акумулятарная батарэя.

Як сказаў міністр абароны Расіі Сяргея Шайгу, узгаранне адбылося ў акумулятарным адсеку. Ядзерная энергетычная ўстаноўка не пацярпела, і ён выказаў спадзяванне на даволі кароткія тэрміны па аднаўленні апарата.

Узгаранне прывяло да гібелі 14 маракоў-падводнікаў у выніку атручвання прадуктамі гарэння, у тым ліку 7 капітанаў 1-га рангу, 3 капітанаў 2-га рангу, 2 капітаў 3-га рангу, капітан-лейтэнанта і падпалкоўніка медыцынскай службы.

Расследаваннем здарэння занялася аператыўна-следчая група ў складзе супрацоўнікаў з Дэпартамента ваеннай контрразведкі ФСБ і Галоўнага ваеннага следчага ўпраўлення СКР.

Спіс загінуўшых
---------------

Спіс загінуўшых:

* Герой Расійскай Федэрацыі, капітан першага рангу Дзяніс Уладзіміравіч Далонскі;
* Герой Расійскай Федэрацыі, капітан першага рангу Мікалай Іванавіч Філін;
* Капітан першага рангу Уладзімір Леанідавіч Абанкін;
* Капітан першага рангу Андрэй Уладзіміравіч Васкрасенскі;
* Капітан першага рангу Канстанцін Анатольевіч Іваноў;
* Капітан першага рангу Дзяніс Аляксандравіч Апарын;
* Капітан першага рангу Канстанцін Юр’евіч Сомаў;
* Капітан другога рангу Аляксандр Валер’евіч Аўдонін;
* Капітан другога рангу Сяргей Пятровіч Данільчанка;
* Капітан другога рангу Дзмітрый Аляксандравіч Салаўёў;
* Падпалкоўнік медыцынскай службы Аляксандр Сяргеевіч Васільеў;
* Капітан трэцяга рангу Віктар Сяргеевіч Кузьмін;
* Капітан трэцяга рангу Уладзімір Генадзевіч Сухінічоў;
* Капітан-лейтэнант Міхаіл Ігаравіч Дубкоў.

Усе загінуўшыя былі прыпісаны да вайсковай часці 45707 у Пецяргофу.

Памяць
------

Указам прэзідэнта РФ аб пасмяротных званнях і ўзнагародах загінулым званне Героя Расійскай Федэрацыі прысвоена А. У. Васкрасенскаму, Д. А. Апарыну, Д. А. Салаўёву і К. Ю. Сомаву. Ордэнам Мужнасці ўзнагароджаны У. Л. Абанкін, А. В. Аўдонін, А. С. Васільеў, С. П. Данільчанка, Д. У. Далонскі, М. І. Дубкоў, К. А. Іваноў, В. С. Кузьмін , У. Г. Сухінічыў і М. І. Філін.

Імёны загінулых былі ўвекавечаны ў Кранштацкім Марскім саборы.

Пахаванне прайшло 6 ліпеня 2019 года ў Санкт-Пецярбургу на Серафімаўскі могілках. У грамадзянскай паніхідзе прынялі ўдзел намеснік міністра абароны генерал-палкоўнік Андрэй Картапалаў, камандуючы войскамі Заходняй ваеннай акругі генерал-палкоўнік Аляксандр Жураўлёў, камандуючы ВМФ РФ адмірал Мікалай Яўменаў, часова выконваючы абавязкі губернатара Пецярбурга Аляксандр Бегла і старшыня гарадскога Заканадаўчага сходу Вячаслаў Макараў.

Крыніцы
-------

1. ↑  tass.ru
2. ↑  novayagazeta.ru **(нявызн.)**(недаступная спасылка). Архівавана з першакрыніцы 9 ліпеня 2019. Праверана 10 ліпеня 2019.
3. ↑  nashaniva.by
4. ↑  news.usni.org
5. ↑  nashaniva.by
6. ↑  При пожаре на глубоководном аппарате в водах РФ погибли 14 моряков **(нявызн.)**.  ТАСС (2 ліпеня 2019).
7. 1 2  Список погибших членов команды научно-исследовательского глубоководного аппарата **(нявызн.)**.  Минобороны России (3 ліпеня 2019).
8. ↑  kommersant.ru
9. ↑  nashaniva.by
10. ↑  Встреча с Министром обороны Сергеем Шойгу **(нявызн.)**. *Kremlin.ru* (4 ліпеня 2019).
11. ↑  *Николай Сергеев*. Гидронавты погибли в объёмном пожаре. Трагедия на атомной глубоководной станции произошла в районе полигона боевой подготовки Северного флота **(нявызн.)**.  «Коммерсантъ» (3 ліпеня 2019).
12. ↑  *Мария Бондаренко, Петр Канаев, Инна Сидоркова*. При пожаре на глубоководном аппарате Минобороны погибли 14 подводников **(нявызн.)**.  РБК (2 ліпеня 2019).
13. ↑  На АС-31 начали всплывать причины. Появилась первая версия возникновения пожара на глубоководной станции // Статья в № 115 от 04.07.2019 г. газеты «Коммерсантъ». С. Машкин. (С. 1).
14. ↑  «Мы ненадолго, скоро буду»: истории погибших на АС-31 // Статья от 04.07.2019 г. «Газета.Ru» Я. Лысенко.
15. ↑  *Тумакова И.*На тех глубинах, где они ходят, воевать не с кем, Новая газета, 2019.
16. ↑  Указ о награждении государственными наградами Российской Федерации **(нявызн.)**.  Президент России (5 ліпеня 2019).
17. ↑  Путин наградил подводников, погибших в Баренцевом море // Статья от 05.07.2019 г. «Русская Служба BBC».
18. ↑  В Кронштадтском Морском соборе увековечат имена погибших подводников / Российская газета